**ZÁPISNICA**

**zo zasadnutia Rodičovskej rady pri Základnej škole**

**sv. Košických mučeníkov, Čordákova 50, Košice**

**Termín konania:** 14.11.2024

**Miesto konania:** Spojená škola sv. Košických mučeníkov, Čordákova 50, 040 23 Košice

**Prítomní:**

* podľa prezenčnej listiny
* hostia: p. riaditeľka RNDr. Adriana Bariová, p. zástupkyňa II. stupňa ZŠ Mgr. Martina Saitz

**Program schôdze:**

1. Otvorenie
2. Prerokovanie žiadostí o finančné príspevky
3. Rôzne
4. Toalety pre dievčatá
5. Straty a nálezy
6. Poplatok RR
7. Vyučovanie v posledný týždeň pred Vianocami
8. Poplatky za učebnice a iné

***K bodu 1***

Zasadnutie Rodičovskej rady otvorila a predsedala mu pani Mgr. Annamária Kočišová.

***K bodu 2***

Rodičovskej rade neboli predložené nijaké žiadosti na prerokovanie.

***K bodu 3***

1. **Toalety pre dievčatá**

Na dotaz rodičov bola škole predložená otázka, či sa plánuje rekonštrukcia toaliet.

Projekt má komplexný charakter, jeho súčasťou je obnova všetkých, nielen dievčenských toaliet, taktiež obnova školskej kuchyne a stúpačiek. Projekt je schválený, čaká sa na odsúhlasenie pre uvoľnenie financií z plánu obnovy, predpokladané obdobie je 1. polrok 2025.

1. **Straty a nálezy**

Prehľad vecí, ktoré sa v škole našli, bol zverejnený na Edupage. Prosíme o pripomenutie tohto zoznamu rodičom. Veci (oblečenie, obuv, plastové fľaše, atď.), o ktoré nik neprejaví záujem, poputujú 23.11.2024 do rómskej osady v Lomničke.

1. **Poplatok RR**

Aktuálny stav účtu RR je 3.590,- EUR. Zástupcovia tried pripomenú rodičom potrebu uhradiť poplatok RR.

1. **Vyučovanie posledný týždeň pred Vianocami**

Je to obdobie stíšenia, ale aj radosti z príprav na vianočné sviatky. Preto prišli rodičia s návrhom, aby vyučovanie bolo v tomto období voľnejšie, aby sa nepísali veľké písomky, testy. Tento bod bude posunutý učiteľom na prerokovanie. Z ich skúsenosti je však zrejmé, že pre deti je lepšie absolvovať tieto písomky ešte pred vianočnými prázdninami. Následne, po prázdninách je ešte, v prípade potreby, priestor na opravu známok pred polročnou klasifikačnou poradou.

1. **Poplatky za učebnice a iné**

Jedna z členiek RR sa podujala overiť a porovnať náklady na učebnice, pracovné zošity (PZ) a poplatky v rámci našej školy s nákladmi a poplatkami v iných školách, kde sú o dosť nižšie (viď príloha).

Padla otázka či, resp. ako by bolo možné uvedené náklady znížiť, napr. prehodnotiť množstvo PZ, akú pridanú hodnotu má ich používanie, či by v niektorých prípadoch nestačilo učivo/úlohy nakopírovať. Táto otázka je predložená škole na prerokovanie.



Po prerokovaní všetkých bodov programu bola schôdza ukončená.

V Košiciach dňa 14. 11. 2024 Zapísala: Janka Šimková